
ΒΟΥΛΗ ΤΩΝ ΕΛΛΗΝΩΝ
ΜΑΝΟΣ Ν. ΚΟΝΣΟΛΑΣ
Βουλευτής Ν. Δωδεκανήσου – ΝΕΑ ΔΗΜΟΚΡΑΤΙΑ

Αθήνα, 24 Ιουλίου 2017

Αρ.Πρ.: 7540/24/07/17
Ε Ρ Ω Τ Η Σ Η

Προς

Κυρία Υπουργό Πολιτισμού και Αθλητισμού
ΘΕΜΑ: «Άμεση αποκατάσταση των ζημιών που προκάλεσε ο σεισμός στους αρχαιολογικούς χώρους και στα μνημεία της Κω»
Κυρία Υπουργέ,

Ο πρόσφατος ισχυρός σεισμός στην Κω προκάλεσε σημαντικές ζημιές σε αρχαιολογικούς χώρους και μνημεία του νησιού.

Υπάρχουν σημαντικές ζημιές στο Κάστρο και σε Οθωμανικά Τεμένη, ενώ έκλεισε το Αρχαιολογικό Μουσείο. 

Αυτή τη στιγμή, προέχει η αποκατάσταση των ζημιών προκειμένου τα μνημεία, αλλά και οι αρχαιολογικοί χώροι του νησιού, να είναι προσβάσιμοι στους επισκέπτες.

Άλλωστε, το πολιτιστικό και ιστορικό κεφάλαιο του νησιού είναι άρρηκτα συνδεδεμένο με τον τουρισμό.

Η Πολιτεία, μέσω του ΤΑΠΑ που διαχειρίζεται τους αρχαιολογικούς χώρους, εισπράττει χιλιάδες ευρώ από τους αρχαιολογικούς χώρους του νησιού κάθε χρόνο και οφείλει να τηρεί την αρχή της ανταποδοτικότητας.

Σε αυτή τη φάση προέχει να προχωρήσουν οι μελέτες και οι εργασίες αποκατάστασης στο Κάστρο και τα Οθωμανικά Τεμένη αλλά και να επαναλειτουργήσει, μετά από το σχετικό έλεγχο, το Αρχαιολογικό Μουσείο του νησιού.

Κατόπιν των ανωτέρω

Ερωτάται η Κυρία  Υπουργός
1. Ποιο είναι το χρονοδιάγραμμα για την εκπόνηση μελετών και την υλοποίηση έργων αποκατάστασης των αρχαιολογικών χώρων και των νεώτερων μνημείων της Κω;
2. Ποιο είναι το χρονοδιάγραμμα για την επαναλειτουργία του Αρχαιολογικού Μουσείου της Κω;
Ο Ερωτών Βουλευτής
Μάνος Κόνσολας

Βουλευτής Δωδεκανήσου

